Diari Oficial de la Generalitat Valenciana


Sumari del DOGV 5044, del 07-07-2005 (2005/7853)

Informació pública de la correcció d'errors de les bases de la convocatòria per a cobrir en propietat una plaça d'intendent vacant en el cos de la policia local de l'Ajuntament d'Aldaia.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7853


Data del document
:   16-06-2005

Organisme emissor
:   Ajuntament d'Aldaia

Tipus de document
:   Correcció d'errades

Correcció d'errades

 Descriptors 

:   * Aldaia
    * concurs administratiu
    * administració local
    * policia

Informació pública de la correcció d'errors de les bases de la convocatòria per a cobrir en propietat una plaça d'intendent vacant en el cos de la policia local de l'Ajuntament d'Aldaia. [2005/M7853]
  
Per Acord de la Junta de Govern Local, de data 14 de juny de 2005, es va acordar la correcció d'errors en les bases que han de regir la convocatòria per a cobrir en propietat una plaça d'intendent vacant en el cos de la policia local de l'Ajuntament d'Aldaia, les quals es transcriuen a continuació perquè en prengueu coneixement.
  
Correcció d'errors en les bases que han de regir la convocatòria per a cobrir en propietat una plaça d'intendent vacant en el cos de la policia local de l'Ajuntament d'Aldaia.
  
Aprovades les bases que han de regir la convocatòria per a cobrir en propietat una plaça d'intendent vacant en el cos de la policia local de l'Ajuntament d'Aldaia per la Junta de Govern Local, de data 10 de maig de 2005, publicades en el Butlletí Oficial de la Província de València de data 4 de juny de 2005, i detectat un error material en estes
  
És procedent aprovar la correcció de les bases que concreten i regulen el procés selectiu.
  
Per tot això, en virtut de les atribucions que conferixen l'article 21.1 g) de la Llei 7/1985, de 2 d'abril, modificada per Llei 11/1999, de 21 d'abril, i l'article 41 en els apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat per Reial Decret 2.568/86, de 28 de novembre, i la Resolució de l'Alcaldia número 924/2003, de 26 de juny, per la qual es delega en la Comissió de Govern la facultat d'aprovació de les bases de processos selectius.
  
La Junta de Govern acorda:
  
Primer
  
Aprovar la correcció d'errors de les bases que han de regir la convocatòria per a cobrir en propietat una plaça d'intendent de la policia local que es reproduïxen íntegrament a continuació:
  
En l'apartat tres de les normes específiques, on diu:
  
«Consistiran a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran, almenys, les següents:
  
3.1 Proves físiques. Exercici obligatori i eliminatori
  
- Escalada de corda amb presa de peus: hòmens, 4 metres; dones, 3 metres.
  
- Salt de longitud amb carrera: hòmens, 4 metres; dones, 3,80 metres.
  
- Salt d'altura: hòmens 1,10 metres; dones, 1 metre.
  
- Carrera de velocitat de 60 metres: hòmens, 10 segons; dones, 12 segons.
  
- Carrera de resistència de 1000 metres: hòmens, 4 minuts; dones 4 minuts 10 segons.
  
Si l'Ajuntament decidira establir una prova de natació, el contingut i marca mínims seran:
  
- Natació, 50 metres: hòmens, 57 segons; dones, 1 minut.
  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com a apte.
  
Valoració de les proves d'aptitud física. La valoració de les proves d'aptitud física en les proves de salt es realitzarà mesurant la distància efectiva.»
  
Ha de dir:
  
«Consistirà a superar les proves d'aptitud física, e contingut i les marques mínimes de les quals figuren en l'annex III.
  
La qualificació d'este exercici serà d'apte o no apte, havent de superar com a mínim dos de les proves per a ser declarat apte.
  
Prèviament a l'inici d'esta prova els aspirants hauran de presentar certificat mèdic oficial actualitzat, en què es faça constar expressament la seua capacitat per a concórrer a esta prova.
  
La superació d'esta prova tindrà una validesa de quatre anys des de la seua realització, amb independència de l'edat de l'aspirant, quedant exempts de realitzar-la aquells que en tal període l'hagen superada.
  
En l'apartat quart de les normes específiques:
  
On diu:
  
«4. Qüestionari. Exercici obligatori i eliminatori.
  
Consistirà a contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives una d'elles certa, en un temps màxim d'1 hora i 30 minuts, sobre els temes indicats en els grups I a IV, ambdós inclusivament, del temari que s'indica per a cada categoria. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo.»
  
Ha de dir:
  
«Consistirà a contestar per escrit un qüestionari de 100 preguntes, com a mínim, i 125 com a màxim, amb quatre respostes alternatives, només una d'elles certa, sobre els temes professionals de policia, i el temari dels quals s'explicita en l'annex IV d'estes bases (dret constitucional, dret administratiu, bans i ordenances municipals, policia local, dret penal, dret processal, policia de trànsit i circulació, psicologia i sociologia) en un temps mínim d'1 hora i 30 minuts i màxim de 2 hores.
  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo. En tot cas, s'establiran procediments de penalització per les respostes errònies.»
  
Segon
  
Que es publique el present acord en el Butlletí Oficial de la Província de València, així com un extracte d'este en el Diari Oficial de la Generalitat Valenciana.
  
Tercer
  
Que s'execute en forma legal, i es faculte l'Alcaldia per a la resolució de tots els actes que es deriven de l'execució del present acord, incloent els possibles recursos que es puguen formular-hi.